R. A. Lafferty

Raphael Aloysius Lafferty (født 7. november 1914 i Neola i Iowa, død 18. mars 2002 i Broken Arrow i Oklahoma) var en amerikansk forfatter.Encyclopædia Britannica om R.A. Lafferty Han er særlig anerkjent for novellene sine innen science fiction/fantasy-sjangeren, men publiserte også historiske romaner.

 Priser 

Lafferty ble nominert til Hugo for romanen Past MasterThe Hugo Awards om utdelingene i 1969 og novellene «Continued on the Next Rock», «Sky» og «Eurema's Dam». For sistnevnte fikk han en delt Hugo for beste novelle i 1973 (den andre vinnernovellen var «The Meeting» av Frederik Pohl og Cyril M. Kornbluth).

Han ble nominert til Nebulaprisen flere ganger, men mottok den aldri for et enkelt verk. I 1990 fikk han imidlertid hedersprisen World Fantasy Award for Life Achievement.World Fantasy Conventions liste over prisvinnere   

 Norske oversettelser 

To av Laffertys noveller er oversatt til norsk:
 «Alle stykkene fra en elvebredd» («All Pieces of a River Shore»), oversatt av Thorstein Thelle i Donald A. Wollheim (red.): Tidsstormen (Fredhøis Forlag, uten år) (The 1972 Annual World's Best SF)
 «Treg tirsdag kveld» («Slow Tuesday Night»), oversatt av Arne Moen i Bing & Bringsværd (red.): Nazar 1: Timeglass (Gyldendal Norsk Forlags Lanterne-bøker, 1975)

 Referanser 

Kategori:Science fiction-forfattere fra USA
Kategori:Novellister fra USA
Kategori:Personer fra Pottawattamie County i Iowa
Kategori:Fødsler i 1914
Kategori:Dødsfall i 2002